《题分宜县胡于信钓翁诗卷》
元代·郭钰

严光不作汉廷臣，今日闻君亦隐沦。草笠暮归三峡雨，竹竿晴钓五桥春。

长歌鼓枻知音少，满卷题诗入画真。马上行人莫相问，白鸥波暖最相亲。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。